****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ Καλλιθέα 11/06/2025**

**ΔΗΜΟΣ ΚΑΛΛΙΘΕΑΣ Αρ. Πρωτ: 30971**

**ΓΡΑΦΕΙΟ: ANTIΔΗΜΑΡΧΟΥ ΠΑΙΔΕΙΑΣ**

**ΕΜΑΙL: paideia@kallithea.gr**

**ΤΗΛΕΦΩΝΟ: 2109589635**

**ΠΡΟΣ**

**ΤΟΝ**  **ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ**

**Θ Ε Μ Α: «ΕΙΣΗΓΗΣΗ ΓΙΑ ΙΔΡΥΣΗ ΠΑΡΑΡΤΗΜΑΤΩΝ ΝΗΠΙΑΓΩΓΕΙΩΝ»**

Λαμβάνοντας υπόψη :

Α) Το άρθρο 73 του Ν.3518/2006(ΦΕΚ 272/τ.Α΄/21-12-2006)

Β) Η με αρ.πρωτ.Φ7/64500/Δ1/03-06-2025 εγκύκλιος του Υ.ΠΑΙ.Θ. με θέμα:

«Ενέργειες Προγραμματισμού του Εκπαιδευτικού Έργου των Νηπιαγωγείων για το σχολικό έτος 2025-2026 Προγραμματισμός λειτουργίας Ολοήμερου Προγράμματος και Νέου Αναβαθμισμένου Προγράμματος Ολοήμερου Νηπιαγωγείου – Λήξη μαθημάτων σχολικού έτους 2024-2025».

Γ)Το με αρ.πρωτ: 8845/06.06.2025 έγγραφο της Δ΄ Αθήνας Διεύθυνσης Πρωτοβάθμιας Εκπαίδευσης με το οποίο εισηγείται την ίδρυση παραρτημάτων των Νηπιαγωγείων ως εξής:

* Παράρτημα 5ου Νηπιαγωγείου Καλλιθέας (1 τμήμα) το οποίο θα στεγαστεί εντός του 15ου Δημοτικού Σχολείου Καλλιθέας.
* Παράρτημα 28ου Νηπιαγωγείου Καλλιθέας (2 τμήματα) το οποία θα στεγαστούν εντός του ΠΕΝ Καλλιθέας (Κρέμου128).

Σημειώνεται ότι οι αίθουσες που χρησιμοποιούνται ως παραρτήματα, λειτουργούν πάντα ως παραρτήματα του πλησιέστερου νηπιαγωγείου.

Κατόπιν των παραπάνω παρακαλούμε όπως αποφασίσετε **για την έγκριση λειτουργίας των παραρτημάτων** **νηπιαγωγείων,** προκειμένου να καλυφθούν οι ανάγκες των αιτημάτων εγγραφής νηπίων-προνηπίων μας, για την αντιμετώπιση λειτουργικών αναγκών των σχολείων.

Επίσης παρακαλούμε για τη **γνωμοδότηση του Δημοτικού Συμβουλίου, για την ανάληψη του κόστους λειτουργίας των παραπάνω παραρτημάτων Νηπιαγωγείων (λειτουργικές δαπάνες και δαπάνες συντήρησης)**, όπως αυτές θα καλύπτονται από τις επιχορηγήσεις των ΚΑΠ που λαμβάνει ο Δήμος μας, για την αντιμετώπιση λειτουργικών αναγκών των σχολείων.

**Ο ΑΝΤΙΔΗΜΑΡΧΟΣ ΠΑΙΔΕΙΑΣ**

**ΙΩΑΝΝΗΣ ΕΜΙΡΖΑΣ**

**Εσωτερική Διανομή**

- Γρ. Δημάρχου

- Γενικό Γραμματέα

- Γρ. Αντιδημάρχου Παιδείας

- Δ/νση Πολιτισμού Παιδείας & Νέας Γενιάς

- Τμήμα Παιδείας & Δια Βίου Μάθησης

Συνημμένα:

* Το με αρ.πρωτ.8854/6.6.2025 έγγραφο της Διεύθυνσης Πρωτοβάθμιας Εκπαίδευσης Δ΄Αθήνας ( αρ. πρωτ. εισ. 30895/11.6.2025)